আজ খালিদের মনে হচ্ছে, এটা কোন ঝড় ছিল না, একেই বলে আল্লাহর গায়েবি মদদ। সামান্য একটু ঝড় কিভাবে তছনছ করে দিয়েছিল এক বিশাল সেনাবাহিনী। মুসলমানরা যে বলে মুমিনের সাথে আল্লাহ থাকেন, এটা মিথ্যা নয়। বিশাল বাহিনীর হাত থেকে গুটিকয় মুসলমানকে সেদিন আল্লাহই রক্ষা করেছিলেন। এই পরিখা বা ঝড় উপলক্ষ মাত্র, মুসলমানদের মূল রক্ষক ছিলেন আল্লাহ। তিনিই তাদের মাথায় খন্দক খোঁড়ার অভিনব বুদ্ধি দিয়েছিলেন। আমরা যখন মুসলমানদের ওপর হামলা করলাম, আল্লাহ প্রচন্ড ঝড় দিয়ে আমাদের তছনছ করে দিলেন।